|  |  |
| --- | --- |
| ΦΙΛΟΣΟΦΙΚΗ ΣΧΟΛΗΤΜΗΜΑ ΓΕΡΜΑΝΙΚΗΣ ΓΛΩΣΣΑΣ ΚΑΙ ΦΙΛΟΛΟΓΙΑΣ ΓΡΑΜΜΑΤΕΙΑ |  |

# Α Ν Α Κ Ο Ι Ν Ω Σ Η- Ε Ν Η Μ Ε Ρ Ω Σ Η

# ΑΝΑΣΤΟΛΗ ΦΟΙΤΗΣΗΣ- ΜΕΡΙΚΗ ΦΟΙΤΗΣΗ

**Α) ΑΝΑΣΤΟΛΗ ΦΟΙΤΗΣΗΣ**

Οι φοιτητές/τριες έως και το **12ο εξάμηνο** έχουν δικαίωμα να καταθέσουν αιτιολογημένη αίτηση στη Γραμματεία (μέσω του **eprotocol**) **για χορήγηση αναστολής σπουδών**, προσκομίζοντας τα απαραίτητα δικαιολογητικά, από **10 έως 25 Σεπτεμβρίου** για το χειμερινό εξάμηνο και από **1-15 Φεβρουαρίου** για το εαρινό εξάμηνο.

Η **αναστολή φοίτησης** συνολικά δεν μπορεί να υπερβαίνει τα 2 έτη συνολικά.

**Β) ΜΕΡΙΚΗ ΦΟΙΤΗΣΗ**

Η υποβολή αιτήσεων **για ένταξη σε καθεστώς μερικής φοίτησης** πραγματοποιείται στη Γραμματεία του Τμήματος, στο **eprotocol** (ΓΕΝΙΚΗ ΑΙΤΗΣΗ ΓΙΑ ΦΟΙΤΗΤΙΚΑ ΘΕΜΑΤΑ) συμπληρωμένη με το ακόλουθο κείμενο:

Οδηγίες Στο γενικό κείμενο της αίτησης συμπληρώνετε τα παρακάτω:

-Παρακαλώ όπως εγκρίνετε την ένταξη μου σε καθεστώς μερικής φοίτησης κατά το ακαδ. έτος………….. επειδή,……(αναγράφετε τους λόγους) και μετά συμπληρώνετε το κείμενο:

 « Με την έναρξη του επόμενου ακαδ. Έτους…………….. δεσμεύομαι να υποβάλλω εκ νέου τα επισυναπτόμενα έγγραφα της παρούσας αίτησης, προκειμένου να διαπιστωθεί αν εξακολουθούν να συντρέχουν οι λόγοι για τη συνέχιση της ένταξής μου σε καθεστώς μερικής φοίτησης» Ταυτόχρονα με την αίτηση κατατίθενται υποχρεωτικά, ως επισυναπτόμενα, έγγραφα που αποδεικνύουν τις προϋποθέσεις οι οποίες συντρέχουν για τη δυνατότητα μερικής φοίτησης.

Ειδικότερα: α. Φοιτητές/τριες που εργάζονται τουλάχιστον είκοσι (20) ώρες την εβδομάδα οφείλουν να προσκομίσουν τη σχετική σύμβαση εργασίας ή βεβαίωση εργοδότη/τριας καθώς και ένσημα για ασφαλισμένους/ες στον ιδιωτικό τομέα.

β. Φοιτητές/τριες με αναπηρία και ειδικές εκπαιδευτικές ανάγκες οφείλουν να προσκομίσουν βεβαίωση διαπίστωσης της αναπηρίας από Κέντρα Πιστοποίησης Αναπηρίας (ΚΕΠΑ) ή από Επταμελή Υγειονομική Επιτροπή δημόσιου νοσοκομείου. Φοιτητές/τριες που έχουν εγγραφεί με την ειδική κατηγορία των φοιτητών/τριών με αναπηρία, δεν απαιτείται να προσκομίσουν επιπλέον δικαιολογητικά από αυτά που είχαν αρχικά προσκομίσει για την εγγραφή τους.

 γ. Φοιτητές/τριες αθλητές/τριες, οφείλουν να προσκομίσουν βεβαίωση από τη Γενική Γραμματεία Αθλητισμού, ή την Ολυμπιακή Επιτροπή, κατά περίπτωση, στην οποία θα πιστοποιείται ο λόγος για τον οποίο ζητείται η ένταξη σε καθεστώς μερικής φοίτησης.

Οι βεβαιώσεις των περιπτώσεων α΄ και γ1, θα πρέπει να κατατίθενται εκ νέου στη Γραμματεία του Τμήματος, **στην αρχή κάθε ακαδημαϊκού έτους**, ώστε να διαπιστώνεται αν εξακολουθούν να συντρέχουν οι λόγοι για την ένταξη σε καθεστώς μερικής φοίτησης. Για τους/τις φοιτητές/τριες που φοιτούν υπό καθεστώς μερικής φοίτησης, κάθε εξάμηνο προσμετράτε ως μισό ακαδημαϊκό εξάμηνο και δεν μπορούν να δηλώνουν προς παρακολούθηση και να εξετάζονται σε αριθμό μεγαλύτερο από το ήμισυ των μαθημάτων του εξαμήνου τα οποία προβλέπονται στο πρόγραμμα σπουδών του Τμήματός τους, εφαρμοζόμενης, και στην περίπτωση αυτή, της ανώτατης διάρκειας φοίτησης σύμφωνα με την ισχύουσα νομοθεσία. Κατά συνέπεια ο αριθμός των μαθημάτων που θα παρακολουθούν αλλά και που θα δηλώνουν προς εξέταση θα ανέρχεται στο ήμισυ των μαθημάτων που προτείνονται από το πρόγραμμα σπουδών του Τμήματος.

• Οι φοιτητές/τριες **δύνανται να επανέρχονται σε καθεστώς κανονικής φοίτησης, μετά από αίτηση τους στη Γραμματεία του Τμήματος** χωρίς να απαιτούνται επιπλέον δικαιολογητικά. Σε αυτήν την περίπτωση, η επάνοδός του/της σε καθεστώς κανονικής φοίτησης δεν μπορεί να πραγματοποιηθεί στο μέσο του εξαμήνου.

 Από την Γραμματεία

 20-01-2025